Gröna förbundet
Gröna förbundet, Vihreä liitto, finsk politisk parti. Gröna förbundet fik sit navn og sin nuværende partiorganisation i 1987. Det har rod i den finske miljøbevægelse, De gröna, der opstod sidst i 1970'erne. Bevægelsen blev første gang repræsenteret i Riksdagen i 1983, og ved kommunevalget året efter brød den også igennem lokalt. Ved valget i 1995 opnåede Gröna förbundet ni mandater foruden miljøministerposten i den efterfølgende koalitionsregering.